**ОДОБРЯВАМ:…………………………**

*Министър на земеделието и храните*

**ПРОТОКОЛ**

Днес 13.01.2025 г. в 9.30 часа на основание чл.56м от ППЗСПЗЗ в сградата на Областна дирекция „Земеделие” - Добрич, комисия в състав:

**Председател:** Веселин Иванов Овчаров - гл. експерт в ГД „ Аграрно развитие” в ОД “Земеделие” Добрич;

**Членове:** 1. Диана Василева Георгиева - гл. експерт в ГД „ Аграрно развитие” в ОД “Земеделие” Добрич;

2. Славка Бончева Бобева-Кирова – Директор на Дирекция „АПФСДЧР” в ОД “Земеделие” гр.Добрич – правоспособен юрист.

Определена със Заповед № РД-04-1/10.01.2025 г. на директора на дирекция „АПФСДЧР“ в ОД “Земеделие” се събра във връзка с провеждането на търг с тайно наддаване по реда на чл.27, ал.8 от ЗСПЗЗ за поземлени имоти частна държавна собственост (незаети със сгради и съоръжения, бивша собственост на заличени организации по § 12 и § 29 от ПЗР на ЗСПЗЗ), негодни за земеделско ползване и неподлежащи на възстановяване на основание Заповед № РД-04-336/06.12.2024 г. на директора на Областна дирекция ”Земеделие” – Добрич, публикувана във вестник „Нова Добруджанска Трибуна” бр. 81/10.12.2024 г., информационното табло на Областна дирекция „Земеделие” - Добрич, всички Общински служби по Земеделие в област Добрич, Община Каварна, кметството на с. Септемврийци, общ. Каварна и на интернет страниците на МЗХ и ОД «Земеделие» Добрич.

В срок до 09.01.2025 г. (включително), определен със Заповед № РД-04-336/06.12.2024 г. на директора на Областна дирекция ”Земеделие” – Добрич са постъпили 2 /два/ броя запечатани плика с тръжни документи с входящи номера от ПО-03-1 до ПО-03-2 включително от регистъра на Областна дирекция „Земеделие” – Добрич за участие в обявения търг.

Комисията разгледа постъпилите заявления за участие в обявения търг, за продажба на следните имоти частна държавна собственост:

|  |  |  |  |  |  |  |
| --- | --- | --- | --- | --- | --- | --- |
| **Община** | **Землище** | **№ на имот** | **Площ/**  **Кв.м.** | **Начална**  **Цена/лева** | **Депозит** | **Разходи по чл.56ш от ППЗСПЗЗ /лв./** |
| Каварна | Септемврийци | 66281.100.16 | 1771 | 19970,00 | 1997,00 | 150,00 |

Началната тръжна цена на имота е определена по реда на чл. 56ж, ал. 2 от ППЗСПЗЗ.

Комисията взе решение да разгледа подадените документи по реда на постъпването и регистрирането им по входящ ред в регистъра на Областна дирекция „Земеделие” – Добрич с оглед по-бърза и ефективна работа.

След като разгледа постъпилите заявления за участие в обявения търг с тайно наддаване за продажба на поземлени имоти частна държавна собственост (незаети със сгради и съоръжения, бивша собственост на заличени организации по § 12 и § 29 от ПЗР на ЗСПЗЗ), негодни за земеделско ползване и неподлежащи на възстановяване комисията,

**КОНСТАТИРА:**

**І.** В плик с **входящ № ПО-03-1,** подаден и вписан в 12.23 часа на 03.01.2025 г. в регистъра на Областна дирекция „Земеделие” – Добрич от  **ЕТ „Слави Атанасов-Атанас Велков“** от гр. Каварна, комисията констатира наличието на 1 брой заявление, 1 брой платежно нареждане за внесен депозит по сметка на ОД”Земеделие” гр.Добрич в „УниКредит Булбанк”в размер на 1997,00 лева /10% от началната тръжна цена/, декларация за събиране, съхранение и обработване на лични данни във връзка с Регламент (ЕС) 2016/679 на Европейския парламент и на Съвета от 27.04.2016 г., декларация по чл. 56к, ал. 11 от ППЗСПЗЗ, Протокол от 03.01.2025 г. от ЕТ „Слави Атанасов-Атанас Велков“ за участие в търг за ПИ 66281.100.16, с. Септемврийци, общ. Каварна.

Комисията установи, че внесения депозит отговаря на изискванията съгласно Заповед № РД-04-336/06.12.2024 г. на директора на Областна дирекция ”Земеделие” – Добрич, с което документите бяха приети от комисията за редовни.

Предложената цена от кандидата за имот **№ 66281.100.16**, частна държавна собственост с площ от 1,771 дка, находящ се в землището на с. Септемврийци, общ. Каварна, обл. Добрич е в размер на **27 070,00 /двадесет и седем хиляди и седемдесет / лева.**

**ІІ.** В плик с **входящ № ПО-03-2**, подаден и вписан в 10.50 часа на 06.01.2025 г. в регистъра на Областна дирекция „Земеделие” – Добрич от **Валентин Димитров Тончев** от гр. Каварна, комисията констатира наличието на 1 брой заявление, 1 брой платежно нареждане за внесен депозит по сметка на ОД” Земеделие” гр. Добрич в „УниКредит Булбанк” в размер на 1997,00 лева /10% от началната тръжна цена/, декларация за събиране, съхранение и обработване на лични данни във връзка с Регламент (ЕС) 2016/679 на Европейския парламент и на Съвета от 27.04.2016 г., декларация по чл. 56к, ал. 11 от ППЗСПЗЗ.

Комисията установи, че внесения депозит отговаря на изискванията съгласно Заповед № РД-04-336/06.12.2024 г. на директора на Областна дирекция ”Земеделие” – Добрич, с което документите бяха приети от комисията за редовни.

Предложената цена от кандидата за имот **№ 66281.100.16**, частна държавна собственост с площ от 1,771 дка, находящ се в землището на с. Септемврийци, общ. Каварна, обл. Добрич е в размер на **23 000,00 /двадесет и три хиляди/ лева.**

След извършена проверка на подадените в Областна дирекция ”Земеделие” – Добрич, 2 броя заявления по образец съгласно чл.56к, ал.1 и 2 от ППЗСПЗЗ за участие в търга и въз основа на предложенията на кандидатите, комисията,

**Р Е Ш И:**

**1. За имот 66281.100.16**, частна държавна собственост с площ от 1,771 дка, находящ се в Стопанския двор в землището на **с. Септемврийци**, община Каварна, област Добрич, с начална тръжна цена **19 970,00 лева, к**ласира **:**

**На първо място - ЕТ „Слави Атанасов-Атанас Велков“,** с най-висока предложена цена от **27 070,00 /двадесет и седем хиляди и седемдесет /** лева, за придобиване право на собственост по реда на чл.27, ал.8 от ЗСПЗЗ, чрез покупко-продажба за обявения имот частна държавна собственост.

**На второ място – Валентин Димитров Тончев,** с предложена по-ниска цена от тази на първия заявител, а именно **23 000,00 /двадесет и три хиляди/** лева, за придобиване право на собственост по реда на чл.27, ал.8 от ЗСПЗЗ, чрез покупко-продажба за обявения имот частна държавна собственост.

Търгът приключи в 9:5­0 часа.

Настоящия протокол се състави в три еднообразни екземпляра.

**КОМИСИЯ:**

**Председател:………/П/........…………**

/ Веселин Овчаров /

**Членове: 1………/П/……………… 2………/П/……………….**

**/** Диана Георгиева / */*Славка Бобева-Кирова/